Balatonfűzfő

Balatonfűzfő on linn Ungaris Veszprémi komitaadis Balatonalmádi kreisis.

 Geograafiline asend 
Balatonfűzfő asub Balatoni järve kirdenurga ääres, kreiskeskusest Balatonalmádist umbes 4 km põhjakirdes ja komitaadikeskusest Veszprémist ligikaudu 10 km idakagus. Linna läbib Székesfehérvár–Tapolca raudteeliin.

 Ajalugu 
Balatonfűzfő kohal oli asula juba Rooma riigi ajal. Küla varasem nimi oli Máma ja seda on ürikutes esmamainitud 990. aastal. Mongolite sissetungi ajal 1242. aastal laastati ka Mámat ja selle kirik võis hävineda. Ühe dokumendi järgi oli juba 1292. aastal külas Püha László auks ehitatud Máma kirik, mis on suure tõenäosusega ehitatud pärast mongolite sissetungi. Máma küla hävimise kohta pole kirjalikke andmeid, kuid oletatakse, et see hävitati 18. sajandi alguses Rakoczi iseseisvussõja ajal. Balatonfűzfő areng hakkas kiirenema pärast raudteeühenduse saamist 1909. aastal. Asulasse rajati keemiatehas ja paberivabrik. Suvituskohaks hakkas Balatonfűzfő kujunema 1920. aastatel. Linnaõigused sai Balatonfűzfő 1. juulil 2000.Balatonfűzfő Város Önkormányzata e-Cégadatbank. Vaadatud 25. mail 2024

 Viited 

Kategooria:Ungari linnad
Kategooria:Veszprémi komitaat